CELEX: 62022CN0058
Language: ro
Date: 2022-01-28 00:00:00
Title: Cauza C-58/22: Cerere de decizie preliminară introdusă de Curtea de Apel Craiova (România) la data de 28/01/2022 – NR / Parchetul de pe lângă Curtea de Apel Craiova

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/21
            
         
      Cerere de decizie preliminară introdusă de Curtea de Apel Craiova (România) la data de 28/01/2022 – NR / Parchetul de pe lângă Curtea de Apel Craiova
      (Cauza C-58/22)
      (2022/C 213/29)
      Limba de procedură: română
      
         Instanţa de trimitere
      
      Curtea de Apel Craiova
      
         Părţile din acţiunea principală
      
      
         Apelantă-inculpată: NR
      
         Participant: Parchetul de pe lângă Curtea de Apel Craiova
      
         Întrebările preliminare
      
      Principiul non bis in idem, așa cum este garantat de articolul 50 din Carta drepturilor fundamentale a Uniunii Europene, coroborat cu obligațiile care revin României în vederea atingerii obiectivelor prevăzute în Decizia MCV (Decizia 2006/928 a Comisiei Europene) trebuie să fie interpretat în sensul că o soluție de clasare, emisă de parchet după administrarea probelor esențiale în cauza respectivă, împiedică o altă urmărire penală pentru aceeași faptă, chiar având altă încadrare juridică, împotriva aceleiași persoane, având în vedere că soluția este definitivă, cu excepția cazurilor în care se constată că nu a existat împrejurarea pe care se întemeia clasarea ori au apărut fapte sau împrejurări noi din care rezultă că a dispărut împrejurarea pe care se întemeia clasarea?